Legal Document

Category: 61

Text:
120. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 339 της 30 Σεπτ./15 Οκτ. 1992 (ΦΕΚ Α’  168) (Διόρθ. σφαλμ. στο ΦΕΚ Α’ 179/24/111992) Σύσταση Γενικής Διεύθυνσης στο Ταμείο Συντάξεως και Αυτασφαλίσεως Υγειονομικών. ΄Εχοντας υπόψη: 1.Τις διατάξεις του άρθρ. 78 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/1990). 2.Τις διατάξεις του από 10/16.5.58 Β.Δ/τος, του άρθρ. 60 του Νόμ. 1140/81, του Π.Δ. 233/85, του Π.Δ. 487/87, του Π.Δ. 262/88 και του Π.Δ. 342/89. 3.Την Υ.1540/18.9.91 κοινή απόφαση του Πρωθυπουργού και Υπουργού Υγείας, Πρόνοιας και Κοινωνικών ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Δημήτριο Σιούφα» (ΦΕΚ 754/Β/19.9.91). 4.Την αριθ. 148/17.3.92 γνωμοδότηση του Συμβουλίου της Επικρατείας, μετά από πρόταση του Υπουργού Προεδρίας της Κυβέρνησης και του Υφυπουργού Υγείας, Πρόνοιας και Κοινωνικών Ασφαλίσεων, αποφασίζουμε: Σύσταση Υπηρεσίας ΄Αρθρο μόνο.-1.Στο Ταμείο Συντάξεως και Αυτασφαλίσεως Υγειονομικών συνιστάται Γενική Διεύθυνση, που συγκροτείται από τις Υπηρεσιακές μονάδες της Κεντρικής Υπηρεσίας, ως εξής: α)Διεύθυνση Διοικήσεως. β)Διεύθυνση Οικονομικών Υπηρεσιών. γ)Διεύθυνση Συντάξεων και Πρόνοιας. δ)Διεύθυνση Ασθένειας. ε)Νομική Υπηρεσία. στ)Τεχνικό Γραφείο. 2.Σκοπός της Γενικής Διεύθυνσης είναι ο σχεδιασμός και συντονισμός των δραστηριοτήτων των υπαγομένων σ’ αυτήν υπηρεσιακών μονάδων του Ταμείου, καθώς και η παρακολούθηση και η αξιολόγηση της λειτουργίας αυτών. 3.Της Γενικής Διεύθυνσης, προΐσταται Γενικός Διευθυντής μόνιμος υπάλληλος του Ταμείου της κατηγορίας ΠΕ του Κλάδου ΠΕ Διοικητικού-Οικονομικού, που επιλέγεται και τοποθετείται σύμφωνα με τις διατάξεις του άρθρ. 78 του Νόμ. 1892/1990 (ΦΕΚ 101/Α/1990). ΄Εργο του Γενικού Διευθυντή είναι αυτό, που καθορίζεται από τις διατάξεις των παρ. 2 και 3 του άρθρ. 78 του Νόμ. 1892/1990). (Αντί για τη σελ. 696, 401) Σελ. 696,401(α) Τεύχος 1309 Σελ. 17 112 Καταστατικοί Νόμοι-Τ.Σ.Α.Υ. 34.Η.α.118-120